《寒雨怀空可亭却寄陈命美 其一》
明代·李之世

也知色是幻，故以空名亭。忍草沿阶长，禅花上架青。

山窗一雨过，客履几人经。晓露溪痕湿，移泉到佛瓶。

作者简介：李之世，字长度，号鹤汀。新会东亭人。以麟子。明神宗万历三十四年（一六〇六）举人。晚年始就琼山教谕，迁池州府推官。未几移疾罢归。著作极多，有《圭山副藏》、《剩山水房漫稿》、及《北游》、《南归》、《雪航》、《家园》、《泡庵》、《朱崖》、《息庵》、《水竹洞》、《不住庵》诸集。